เดือนก่อนประจำเดือนมา2ครั้งต้นเดือนกับปลายเดือนตอนประจำเดือนมาจะปวดท้องมากๆตลอด2-3วัน เดือนนี้ประจำเดือนยังไม่มาเลยค่ะมีเพศสัมพันธ์3ครั้งใส่ถุงตลอด อยากทราบว่าจะท้องมั้ยคะ
สวัสดีค่ะ หากประจำเดือนมาต้นเดือนและปลายเดือน โดยที่นับระยะห่างระหว่างรอบประจำเดือนได้มากกว่า 21 วัน (นับจากวันแรกของประจำเดือนในรอบก่อน จนถึงก่อนวันแรกของรอบเดือนถัดไป) ก็ถือว่าเป็นประจำเดือนที่ปกติดี และหากในเดือนนี้ ประจำเดือนยังไม่มา ก็อาจลองตรวจหาการตั้งครรภ์ดูก่อน เพราะถุงยางอนามัย ก็ไม่ได้สามารถป้องกันการตั้งครรภ์ได้ 100%แต่หากตรวจไม่พบการตั้งครรภ์ ก็ให้รอประจำเดือนไปก่อน เพราะอาจมาช้าจากสาเหตุต่างๆ ได้ หรือหากยังไม่ครบ 2 สัปดาห์ นับจากที่ได้มีเพศสัมพันธ์ไป ก็ควรลองตรวจซ้ำดูอีกครั้งค่ะสำหรับอาการปวดประจำเดือน หากไม่เคยปวดมาก่อน และหลังจากนี้ ยังคงมีอาการปวดมาก หรือรุนแรงขึ้นเรื่อยๆ ก็ควรไปพบแพทย์เพื่อหาสาเหตุ เช่น มีเนื้องอกมดลูก เยื่อบุโพรงมดลูกเจริญผิดที่ ช็อกโกแลตซีสต์ เป็นต้น